Ράιαν Ρέινολντς

Ο Ράιαν Ρόντνεϊ Ρέινολντς (αγγλικά: Ryan Rodney Reynolds‎, 23 Οκτωβρίου 1976) είναι Καναδός ηθοποιός. Είναι ευρύτερα γνωστός για τους ρόλους του στις ταινίες Βαν Γουάιλντερ: Η Ψυχή του Πάρτυ, (Van Wilder, 2002), Το Χρονικό μιας Χυλόπιτας (Just Friends, 2005), Σίγουρα, Ίσως... (Definitely, Maybe, 2008), Η Πρόταση (The Proposal, 2009), X-Men η Αρχή: Γούλβεριν (X-Men Origins: Wolverine, 2009), Green Lantern (2011), Το Κρησφύγετο (Safe House, 2012) και Deadpool (2016).

 Γεννήθηκε το 1976 στο Βανκούβερ του Καναδά από τους Τζέιμς και Τάμι Ρέινολντς. Έχει ιρλανδική καταγωγή και είναι ο νεότερος από τα τρία αδέρφια του (Τζεφ, Τέρι και Πάτρικ). Η καριέρα του Ρέινολτνς ξεκίνησε το 1990 όταν πρωταγωνίστησε στην καναδική εφηβική σαπουνόπερα Hillside. Πρωταγωνίστησε στην ταινία Βαν Γουάιλντερ: Η Ψυχή του Πάρτυ (Van Wilder, 2002) και στην αμερικανική τηλεοπτική σειρά Two Guys and a Girl. Το 2005 έπαιξε ένα σερβιτόρo στην ταινία Το Σερβίρισμα (Waiting...) και ένα στέλεχος δισκογραφικής εταιρίας στην ταινία Το Χρονικό μιας Χυλόπιτας (Just Friends) μαζί με τις Έιμι Σμαρτ και Άννα Φάρις. Το 2008 πρωταγωνίστησε στο Σίγουρα, Ίσως (Definitely, Maybe) και έκανε γκεστ εμφάνιση στη δημοφιλή αμερικάνικη τηλεοπτική σειρά Scrubs. Το 2009 έπαιξε μαζί με τη Σάντρα Μπούλοκ στη μεγάλη εισπρακτική επιτυχία Η Πρόταση (The Proposal). Αν και η φιλμογραφία του περιλαμβάνει κυρίως κωμωδίες, ο Ρέινολντς έκανε εντατική προπόνηση για να υποδυθεί ένα ήρωα δράσης στο Blade: Trinity τo 2004, όπου έπαιξε μαζί με τους Γουέσλεϊ Σνάιπς και Τζέσικα Μπίελ. Το 2005 πρωταγωνίστησε στο ομώνυμο remake Τρόμος στο Amityville (The Amityville Horror). Ο Ρέινολντς ενσάρκωσε τον κόμικ χαρακτήρα Deadpool στο spinoff της σειράς ταινιών X-Men με τίτλο X-Men η Αρχή: Γούλβεριν (X-Men Origins: Wolverine, 2009) δίπλα στον Χιου Τζάκμαν. Την ίδια χρονιά πρωταγωνίστησε στο ισπανικό/αμερικανικό θρίλερ Buried σε σκηνοθεσία Ροντρίγκο Κορτές.Ψηφίστηκε από το περιοδικό People ως ο Πιο Σέξυ Άνδρας στον Κόσμο το 1998 και το 2009.Τον Ιούνιο του 2011 κυκλοφόρησε το Green Lantern βασισμένο στο ομώνυμο κόμικ της DC, όπου ο Ρέινολντς υποδύεται τον υπερήρωα Χαλ Τζόρνταν/Γκριν Λάντερν. και τον Αύγουστο της ίδιας χρονιάς συμπρωταγωνίστησε μαζί με τον Τζέισον Μπέιτμαν στην κωμωδία Αλλάζουμε; (The Change-Up). Το 2012 πρωταγωνίστησε μαζί με τον Ντένζελ Ουάσινγκτον στο περιπετειώδης θρίλερ Το Κρησφύγετο (Safe House). Θα ενσαρκώσει τον Νικ Κρουζ στην κινηματογραφική μεταφορά του κόμικ Rest in Peace Department από την Universal Pictures, προγραμματισμένη να κυκλοφορήσει το 2013. Το Μάρτιο του 2005, ο Ρέινολντς, σε συνέντευξή του εξέφρασε ενδιαφέρον να υποδυθεί ξανά το χαρακτήρα Deadpool στην ομώνυμη κινηματογραφική μεταφορά, που κυκλοφόρησε το 2016. Το 2002 ξεκίνησε τη σχέση του με τη τραγουδίστρια Αλάνις Μορισέτ. Ανακοίνωσαν τον αρραβώνα τους τον Ιούνιο του 2004 αλλά τελικά τον Φεβρουάριο του 2007 ανακοινώθηκε ο χωρισμός τους μέσω εκπροσώπων. Λίγο αργότερα, ξεκίνησε τη σχέση του με την ηθοποιό Σκάρλετ Τζοχάνσον και τον Μάιο του 2008 ανακοίνωσαν τον αρραβώνα τους. Παντρεύτηκαν στις 7 Σεπτεμβρίου 2008. Ο γάμος τους διήρκησε δύο χρόνια, έως το 2010. Τον Οκτώβριο του 2011 έγινε ζευγάρι με την ηθοποιό Μπλέικ Λάιβλι, με την οποία γνωρίστηκαν στα γυρίσματα της ταινίας «Green Lantern». Παντρεύτηκαν στις 9 Σεπτεμβρίου 2012 στη Νότια Καρολίνα και απέκτησαν τρεις κόρες: την Τζέιμς (γενν. 16 Δεκεμβρίου 2014), την Ινέζ (γενν. 30 Σεπτεμβρίου 2016) και την Μπέττυ Ρέινολντς (γενν. 4 Οκτωβρίου 2019).